CELEX: 62017TN0456
Language: sk
Date: 2017-07-21 00:00:00
Title: Vec T-456/17: Žaloba podaná 21. júla 2017 – Lupu/EUIPO – Dzhihangir (Djili soy original DS)

18.9.2017   
            
            
               SK
            
            
               Úradný vestník Európskej únie
            
            
               C 309/35
            
         Žaloba podaná 21. júla 2017 – Lupu/EUIPO – Dzhihangir (Djili soy original DS)
   (Vec T-456/17)
   (2017/C 309/46)
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Victor Lupu (Bukurešť, Rumunsko) (v zastúpení: P. Acsinte, advokát)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Ibryam Dzhihangir (Silistra, Bulharsko)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: žalobca.
   
      Dotknutá sporná ochranná známka: obrazová ochranná známka Európskej únie obsahujúca slovné prvky „Djili soy original DS“ – prihláška č. 8 810 558.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie piateho odvolacieho senátu EUIPO z 3. mája 2017 vo veci R 516/2011-5.
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               vyhovel námietke proti zápisu ochrannej známky Európskej únie 008404551 „Djili DS“ a/alebo zrušil zápis ochrannej známky Európskej únie 008404551 „Djili DS“,
            
         
               —
            
            
               subsidiárne zrušil rozhodnutie piateho odvolacieho senátu z 3. mája 2017 týkajúce sa odvolania R 516/2011-5 a nariadil pokračovanie konania pred odvolacím senátom a ďalej nariadil, aby odvolací senát ponechal konanie prerušené až do času, keď bude odvolaciemu senátu doručené písomné, odôvodnené a podpísané konečné rozhodnutie o žalobe o neplatnosť, spis č. 2794/1/2016,
            
         
               —
            
            
               uložil EUIPO a Ibryamovi Dzhihangirovi povinnosť nahradiť trovy konania.
            
         
      Uvádzané žalobné dôvody
   
   
               —
            
            
               porušenie článku 1 Dodatkového protokolu k Európskemu dohovoru o ľudských právach,
            
         
               —
            
            
               porušenie pravidla 20 ods. 7 písm. a) a c) nariadenia Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva,
            
         
               —
            
            
               
                  mutatis mutandis článok 53 ods. 2 písm. c) a d) nariadenia Rady (ES) č. 207/2009 v súvislosti s autorskými právami žalobcu na obrázok balenia „Djili“, napísané červenými písmenami na modrom balení s postavou papagája, a v súvislosti s právami žalobcu používať obchodné meno pri tovaroch v zmysle rozsudku Súdneho dvora vo veci Céline, C-17/06,
            
         
               —
            
            
               ďalšie relevantné ustanovenia práva.